Izuzimanje Balkana iz rimske jurisdikcije
<s>Izuzimanje Balkana iz rimske jurisdikcije u  VIII vijeku je jedan od niza događaje koji će u XI vijeku dovesti do konačne podjele hrišćanstva.</s>

<s>Prva verzija 
U borbi protiv ikona koja će trajati preko sto godina i obuhvatati cio hrišćanski svijet, vizantijski car Lav III Isavrijac dolazi u sukob i sa papskom kurijom.</s><s>Da se osveti papi, koji se stavio na stranu njegovih protivnika, car 732. godine donosi odluku da se od papske jurisdikcije oduzmu Sicilija, južna Italija i zapadni Balkan i da se podvrgne vlasti carigradskog patrijarha.</s><s>Bila je ovo jedna od najvažnijih odluka u istoriji Balkana.</s><s>Romanski uticaj, koji je do VII vijeka bio toliko vidan i značajan, čak i u Solunu i Korintu pošto su te dijeceze (episkopije) spadale pod vlast Rima, počeo je da slabi.</s><s>Zadržati će se samo uz primorje radi trgovačkih i neposrednih drugih veza.</s><s>Južni Slaveni dijelom dolaze pod rimski, a dijelom pod carigradski uticaj.</s><s>Zbog toga se kod njih javljaju i kulturološke razlike.</s>

<s>I pored svih pokušaja izmirenja, sukob će se produbljivati u suparničku borbu o prvenstvo.</s><s>Carigrad vjeruje da je on nasljednik starog Rima kao novi Rim u kojem je car gospodar države, i središte sveg političkog i duhovnog života.</s><s>Rim ne napušta stare tradicije u kojima je crkveni poglavar ujedno i politički.</s><s>Rim stalno smatra da je Balkan dio na koji uvijek ima pravo (prema odluci sa Prvog Vaseljenskog sabora 325 godine u Nikeji).</s>

<s>Druga verzija.</s><s>Godine 751.</s><s>Ravena je pala u ruke Langobarda i to je bio kraj vizantijske vlasti u sjevernoj i srednjoj Italiji.</s><s>Rimska crkva se našla van teritorije rimske države i izgubila nadu u pomoć Vizantije.</s><s>U isto vrijeme na zapadu se stvarala franačka kraljevina i papa je odlučio staviti se u zaštitu nove sile.</s><s>Papa Stjepan II je u Parizu 754 sklopio savez sa Franačkom po kojem je stvorena nova crkvena rimska država pod zaštitom Franaka.</s><s>Franačka država će 800. godine postati carstvo, a kasnijeSveto Rimsko Carstvo.</s>

<s>Istovremeno vizantijski car Konstantin V oduzeo je od Rima i pripojio carigradskoj patrijaršiji Balkan, južnu Italiju i Siciliju.</s><s>Prihode od papskih patrimonija, koji su iznosili 3,5 centenorija zlata godišnje, oduzeo je papskom prijestolu i predao državnoj blagajni.</s><s>Papa je bezuspješno protestvovao.</s>

<s>Ovom odlukom stvoreni su snažni uslovi za širenje vizantijskog crkvenog i kulturnog uticaja na područje južnoslovenskih zemalja.</s><s>Ubrzaće se i potiskivanje Rima sa grčkog Istoka i Vizantije sa latinskog zapada.</s>

<s>Literatura</s>

<s>Reference</s>

<s>Istočno Rimsko Carstvo
Historija Južnih Slavena
Srednjovjekovna Bosna i Hercegovina</s>

